section_heading: Medijska pokrivenost
paragraph_text: Ovi sporazumi, iako postoje čak i u pisanom obliku, ostali su u medijskoj sjeni nekih drugih sastanaka, pogotovo onih između hrvatskog i srpskog vodstva, premda teme nekih sastanaka hrvatskog i srpskog vodstva spadaju pod nagađanja. Tako se i u Sloveniji o ovim sporazumima, kojima su Slovenci de facto okrenuli leđa Hrvatima, veoma malo zna, a glavni akteri događaja nerado govore o tome. Zbog toga je predgovor Slavka Letice 2013. godine za hrvatski prijevod prve knjige trilogije "V imenu države" ("U ime države") u Sloveniji jako uzrujao pripadnike i simpatizere ondašnjeg državnog vodstva.Milošević - Kučan: TAJNI PAKT. Slobodna Bosna, 27. veljače 2014. Autor: Blaž Zgaga. Str. 40. - 45. "Da bi slovensko vodstvo moglo donijeti odluku o masovnoj prodaji zaplijenjenog oružja Hrvatima, moralo je biti sigurno da mu više ne prijeti opasnost od agresije JNA i Srbije", ocijenio je Letica,<ref>U ime države: Prodaja, Jesenski i Turk, Zagreb, rujan 2013, str. 15 pridajući posebnu pozornost slovensko-srpskim sporazumima iz siječnja i kolovoza. Dimitrij Rupel išao je toliko daleko da je čak izjavio kako nitko ništa nije potpisao, a Milan Kučan se opravdavao kako on nije znao da Rupel i Bučar idu u Beograd kod Ćosića. Kučan istodobno negira i činjenicu da se dogovarao s Miloševićem: S Miloševićem se nisam nikada dogovarao, ni osobno, ni preko posrednika, a ponajmanje od svega tajno.